Document ID: 32005D0661

ODLOČBA KOMISIJE
z dne 16. septembra 2005
o spremembi Dodatka k Prilogi XIV k Aktu o pristopu iz leta 2003 glede nekaterih predelovalnih obratov v sektorju mesa na Slovaškem
(notificirano pod dokumentarno številko K(2005) 3451)
(Besedilo velja za EGP)
(2005/661/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1), in zlasti odstavka (d) oddelka B poglavja 5 Priloge XIV k Aktu,
ob upoštevanju naslednjega:
(1)
Odstavek (a) oddelka B poglavja 5 Priloge XIV k Aktu o pristopu iz leta 2003 določa, da strukturne zahteve iz Priloge I k Direktivi Sveta 64/433/EGS z dne 26. junija 1964 o zdravstvenih težavah, ki vplivajo na trgovanje s svežim mesom znotraj Skupnosti (2), ter v prilogah A in B k Direktivi Sveta 77/99/EGS z dne 21. decembra 1976 o zdravstvenih problemih, ki vplivajo na trgovino z mesnimi izdelki znotraj Skupnosti (3), do 31. decembra 2006 pod nekaterimi pogoji ne veljajo za predelovalne obrate na Slovaškem, ki so navedeni v Dodatku (4) k Prilogi XIV k Aktu o pristopu.
(2)
Dodatek k Prilogi XIV k Aktu o pristopu iz leta 2003 je bil spremenjen z odločbama Komisije 2004/463/ES (5) in 2005/189/ES (6).
(3)
Glede na uradno izjavo slovaškega pristojnega organa, so trije obrati za meso zaključili postopek posodabljanja in so sedaj v celoti usklajeni s pravnimi akti Skupnosti. Ti obrati se zato črtajo s seznama obratov na prehodu.
(4)
En obrat za meso s seznama obratov na prehodu je vložil precej truda, da bi izpolnil strukturne zahteve iz pravnih aktov Skupnosti. Vendar ta obrat zaradi izjemnih tehničnih omejitev ne bo mogel zaključiti postopka posodabljanja v predpisanem roku. Zato je upravičeno, da se mu da več časa za zaključitev postopka posodabljanja.
(5)
Dodatek k Prilogi XIV k Aktu o pristopu iz leta 2003 je zato treba ustrezno spremeniti. Zaradi jasnosti ga je treba nadomestiti.
(6)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek k Prilogi XIV k Aktu o pristopu iz leta 2003 se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 16. septembra 2005

Labels: 0
18
15
17